stanford-oval/wikipedia huggingface dataset:
מליסה ג'ורג'

| --- | --- |

 לידה:  6 באוגוסט 1976 (בת 48) פרת', אוסטרליה המערבית, אוסטרליה אוסטרליה
 מדינה:  אוסטרליה, ארצות הברית 
 תקופת הפעילות:  מ-1993 
 מקום לימודים:  Warwick Senior High School 
 בן או בת זוג:  Claudio Dabed (2000–2012)   Jean-David Blanc (2011–2016) 
 צאצאים:  Solal Samuel Glenn Blanc 
 מספר צאצאים:  2
 http://melissageorge.co.uk/
 פרופיל ב-IMDb
 
מליסה סוזן ג'ורג' (באנגלית: Melissa Suzanne George; נולדה ב-6 באוגוסט 1976) היא שחקנית ויזמית אוסטרלית. ג'ורג' החלה את קריירת המשחק שלה באופרת הסבון האוסטרלית "קרוב רחוק" (1993–1996). לאחר שעברה לארצות הברית, ביצעה את הופעת הבכורה שלה בסרט הדיסטופי "עיר אפלה" (1998). מאוחר יותר היו לה תפקידי משנה בסרטים "הקשר האנגלי" של סטיבן סודרברג (1999), "מלהולנד דרייב" (2001) של דייוויד לינץ', ובתור קתי לוץ בסרט האימה "אימה באמטוויל" (2005). בטלוויזיה, לג'ורג' היו תפקידים חוזרים בסדרות כמו "זהות בדויה" (2003–2004), "האנטומיה של גריי" (2008–2009) ו"האישה הטובה" (2013–2014). היא קיבלה מועמדות לפרס גלובוס הזהב לשחקנית המשנה הטובה ביותר על גילומה של לורה היל בסדרת הדרמה "בטיפול" ברשת HBO. בשנת 2011, היא כיכבה בתפקיד הראשי במיני-סדרה האוסטרלית "הסטירה", עבורו קיבלה פרס לוגי, ובשנת 2015 היא הופיעה בעיבוד האמריקאי לסדרה "הסטירה", וגילמה את אותה דמות, רוזי, שגילמה בגרסה הקודמת. בשנת 2018 היא כיכבה בתור דיאן הגרטי בסדרה "המשימה הראשונה" של רשת הולו, ובשנת 2021 החלה לככב בסדרה "חוף מוסקיטו" בשירות אפל TV פלוס.
ביוגרפיה

ג'ורג' נולדה בפרת', אוסטרליה המערבית. לפמלה, אחות, ולגלן, פועל בניין. יש לה עוד שלושה אחים, כאשר היא השנייה מבין ארבעה ילדים, היא גם בת דודה של זמרת האופרה טארין פיביג.
ג'ורג' למדה בתיכון וורוויק, ומגיל צעיר היא פיתחה התעניינות בריקוד, והיא למדה מספר סגנונות ריקוד כמו ג'אז, סטפס, בלט ומחול מודרני. ההתלהבות שלה לריקוד התפתחה בסופו של דב להחלקה אמנותית על גלגיליות. הא זכתה באליפות אוסטרליה בהחלקה על גלגיליות וזכתה במדליות ארד באליפויות הלאומיות ב-1989 וב-1990. היא זכתה במדליית כסף באליפות העולם לנוער ב-1991.
קריירה

משנת 1992, דגמנה באוסטרליה. באותה שנה לוהקה לתפקיד ראשי בסדרת הטלוויזיה האוסטרלית "קרוב רחוק". במהלך צילומי הסדרה עברה לסידני, ואחרי שלוש שנים היא עזבה את הסדרה כדי לפתח את קריירת המשחק שלה. בסוף שנות ה-90, אחרי שהיא עברה לארצות הברית, הופיעה בסדרה "שאגה" לצד הית' לדג'ר. שיחקה מספר תפקידים בינוניים בסרטים: "עיר אפלה", "הקשר האנגלי", ו"לגמור עם האהבה". שיחקה גם בתפקיד משני בסדרה "מכושפות".
בשנת 2001 החלה לגלם את דמותה של הפושעת ריטה בסדרה "גנבים" ב־ABC, הסדרה לא שרדה הרבה וירדה מן המרקע לאחר 10 פרקים. באותה שנה שיחקה בסרטים "מלהולנד דרייב", "הנמל הדרומי החדש", ו"הורמונים בפעולה".
בשנת 2003, קיבלה חשיפה עצומה כאשר היא שיחקה במשך עונה שלמה בסדרה "זהות בדויה" בתור לורן ריד. באותה שנה גם הופיעה בפרק בסדרה "חברים", ותפקיד אורח בסדרה "מונק".
בשנת 2005, קיבלה שני תפקידים ראשיים בסרטים: "אימה באמטוויל", ו"מחיר הבגידה". ב-2006, היא שיחקה בסרט "התיירים" לצד ג'וש דוהאמל. ב-2007 שיחקה בסרטים "המוזיקה שבפנים", "משוואת פרייס", "30 יום של לילה" ו"הנבגדת".
בשנת 2008 החלה להופיע בסדרת הטלוויזיה "בטיפול" (אשר מבוססת על הסדרה הישראלית באותו שם), בתפקיד לורה, רופאה שמתאהבת בפול. שיחקה גם בעונתה החמישית של הדרמה הרפואית "האנטומיה של גריי" בתפקיד סאדי האריס. בשנת 2009 קיבלה תפקיד ראשי בסרט האימה "המשולש", שם גילמה את דמותה של ג'ס.
בשנת 2011 שיחקה בסדרה האוסטרלית "הסטירה", ושיחקה בסרטים "מקום בודד למות בו" ו"זוג בהחלפה" לצד מרטין פרימן.
בשנת 2012 שיחקה בתפקיד הראשי בסדרה הבריטית "ניצודה" ב־BBC, את דמותה של סמנת'ה האנטר. סדרה זו ירדה מן המרקע לאחר שמונה פרקים.
בשנת 2013 הצטרפה לעונה החמישית של הסדרה "האישה הטובה", בתפקיד מרלין גרבנזה. באותה שנה שיחקה בסרט הפשע האוסטרלי "עבירה", לצד ג'ואל אדגרטון.
בשנת 2021 החלה לשחק את התפקיד הראשי בתור מרגו לצד ג'סטין ת'רו בסדרה "חוף מוסקיטו" ברשת אפל TV פלוס, שמבוסס על הספר באותו שם מאת סטיבן קינג.
חיים אישיים

ב-1998 פגש ג'ורג' את מעצב הרהיטים ובמאי הסרטים הצ'יליאני קלאודיו דאבד בבאלי. הם נישאו בשנת 2000, והתגוררו בבואנוס איירס, ארגנטינה. בשנת 2011, הם הודיעו על גירושיהם.
בשנת 2011, ג'ורג' פגשה את היזם הצרפתי ז'אן דייוויד בלאנק (בנו של המוזיקאי סרז' בלאנק), במסיבת פרסי BAFTA. יחד יש להם שני בנים, רפאל (נ' 2014) וסולאל (נ' 2015). בספטמבר 2016, ג'ורג' נפרדה מבלאנק בעקבות האשמות על התעללות במשפחה שהתרחשו לכאורה בביתם בפריז. ג'ורג' אושפזה עם פציעות ראש וצוואר, ובלאנק וג'ורג' קיבלו אישומים על תקיפה ביתית בשל התקרית, כאשר בלאנק טען שג'ורג' יזמה את העימות. בלאנק חויב לשלם לג'ורג' 1,000 יורו פיצויים.
זמן קצר לאחר התקרית, ניסתה ג'ורג' לטוס לארצות הברית עם שני בניהם של בני הזוג לצורך עבודה, אך נמנעה זאת על ידי השלטונות הצרפתיים לאחר שבלאנק טען כי היא מנסה לחטוף את ילדיהם. ג'ורג' הכחישה זאת, ואמרה שהתכוונה לחזור לצרפת עם הילדים לאחר שתסיים את סידוריה בעבודה.
בשנת 2008 קיבלה ג'ורג' אזרחות אמריקאית, בנוסף לאזרחותה האוסטרלית מלידה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1998 | עיר אפלה | מאי |  |
| 1999 | הקשר האנגלי | ג'ניפר "ג'ני" וילסון |  |
| 2001 | הורמונים בפעולה | קליאו מילר |  |
| 2001 | מלהולנד דרייב | קמילה רוד'ס |  |
| 2001 | New Port South | אמנדה |  |
| 2003 | לגמור עם האהבה | אלקי |  |
| 2005 | אימה באמטוויל | קת'י לוץ |  |
| 2005 | מחיר הבגידה | דיאנה שיין |  |
| 2006 | התיירים | פרו סטאגלר |  |
| 2007 | Music Within | כריסטין |  |
| 2007 | משוואת פרייס | הלן ווסטקוט |  |
| 2007 | 30 יום של לילה | סטלה אוליסון |  |
| 2008 | הנבגדת | ג'יימי |  |
| 2009 | המשולש | ג'ס |  |
| 2011 | A Lonely Place to Die | אליסון |  |
| 2011 | זוג בהחלפה | ג'נט |  |
| 2013 | Between Us | שריל |  |
| 2013 | עבירה | ג'ולי |  |
| 2017 | The Butterfly Tree | אוולין |  |
| 2018 | Don't Go | הייזל |  |
| 2021 | בשלווה | אנה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1993–1996 | קרוב רחוק | אנג'ל פאריש / אנג'ל ברוקס | 500 פרקים |
| 1997 | Roar | מולי | 5 פרקים |
| 1997 | Murder Call | פטרה סאליניס | פרק: "Hot Shot" |
| 1998 | Tales of the South Seas | קאט | פרק: "The Outlaws" |
| 1999 | מיטות נשיקה | פיונה גרנט | פרק: "A Clockwork Florida Orange" |
| 2001 | Thieves | ריטה | תפקיד ראשי; 10 פרקים |
| 2003 | חברים | מולי | 2 פרקים |
| 2003 | מונק | ג'נה ריאן | פרק: "Mr. Monk Goes to the Theater" |
| 2003 | מכושפות | פריאה | 2 פרקים |
| 2003–2004 | זהות בדויה | לורן ריד | תפקיד ראשי (עונה 3) תפקיד אורח (עונה 4); 23 פרקים |
| 2006 | Two Twisted | מתילדה בנקס | פרק: "There's Something About Kyanna" |
| 2008 | בטיפול | לורה היל | 8 פרקים |
| 2008–2009 | האנטומיה של גריי | סאדי האריס | 8 פרקים |
| 2010 | שקר לי | קלרה מוסו | 3 פרקים |
| 2010 | Second Chances | קייט פיסשר | סרט טלוויזיה של הולמרק |
| 2011 | שק של עצמות | מאטי | מיני-סדרה |
| 2011 | הסטירה | רוזי | תפקיד ראשי; 8 פרקים |
| 2012 | ניצודה | סם האנטר | תפקיד ראשי; 8 פרקים |
| 2013–2014 | האישה הטובה | מרלין גרבנזה | 8 פרקים |
| 2015 | הסטירה (אנ') | רוזי | תפקיד ראשי; 8 פרקים |
| 2016 | Heartbeat | ד"ר אלכסנדרה פנטייר | תפקיד ראשי; 10 פרקים |
| 2018 | המשימה הראשונה | דיאן הגרטי | תפקיד ראשי; 8 פרקים |
| 2019 | Bad Mothers | שרלוט | 2 פרקים |
| 2019 | מסע בין כוכבים: דיסקברי | וינה | פרק: "If Memory Serves" |
| 2020 | מועדון בפריז | אליסון ג'נקינס | 2 פרקים |
| 2021–הווה | חוף מוסקיטו | מרגו | תפקיד ראשי; 7 פרקים |
מכללת ברקלי למוזיקה

| --- | --- |


 אוניברסיטה פרטית
 מוטו:  Esse quam videri 
 תקופת הפעילות:  1945–הווה (כ־79 שנים)
 מייסדים:  Lawrence Berk 
 בעלי תפקידים
 נשיא:  רוג'ר ה. בראון
 סגל:  522
 תלמידים
 :  5,272 (נכון ל-2017)
 מיקום
 מיקום:  בוסטון, מסצ'וסטס, ארצות הברית
 מדינה:  ארצות הברית ארצות הברית
 קואורדינטות:  42°20′47″N 71°05′13″W﻿ / ﻿42.346388888889°N 71.086944444444°W﻿ / 42.346388888889; -71.086944444444
 www.berklee.edu
  (למפת בוסטון מוגדלת) מכללת ברקלי למוזיקה(למפת בוסטון רגילה) מכללת ברקלי למוזיקה
 
סמל המכללה
מכללת ברקלי למוזיקה (באנגלית: Berklee College of Music) הוא בית ספר למוזיקה בת-זמננו בבוסטון, מסצ'וסטס שבארצות הברית. המוסד מעניק תואר ראשון בתחומים כגון הלחנה של מוזיקת ג'אז ומוזיקה עכשווית, הפקה מוזיקלית, כתיבת פסקולים לסרטים, ניהול, חינוך מוזיקלי, טיפול במוזיקה, כתיבת שירים ותחומים משיקים נוספים.
במוסד לומדים, נכון ל-2017, כ-5,200 סטודנטים וסגל של כ-500 מורים. מכללת ברקלי נחשבת לבית הספר המוביל בעולם בתחום הג'אז והמוזיקה בת זמננו, ובמיוחד ידוע המוסד בתחום נגני הגיטרה בג'אז (בה למדו ולימדו למשל פט מתיני ואל דימיולה).
תולדות המוסד

מכללת ברקלי נוסדה ב-1945 על ידי לורנס ברק (Lawrence Berk), שקרא לה "בית המוזיקה של שילינגר" (Schillinger House of Music) על שם מורו יוסף שילינגר. מטרת בית הספר הייתה לפתח וללמד את שיטת שילינגר בקומפוזיציה. בשנת 1954 הורחב היצע הקורסים של המכללה וברק קרא לה על שם בנו, לי ברק (Lee Berk). המכללה קיבלה הכרה אקדמית ב-1973.
בשעה שנוסד כמעט כל המכללות למוזיקה התמקדו במוזיקה קלאסית. מטרת המכללה הייתה להקנות הכשרה רצינית, אקדמית ופורמלית בג'אז, במוזיקה מודרנית ועכשווית ובמקצועות משיקים כגון כתיבה לסרטים, הפקה, ניהול קריירה, ניהול וארגון מסע הופעות ועוד והייתה חלוצה בתחומים אלה. ב-1996 נפתחו פקולטות לחינוך מוזיקלי וטיפול במוזיקה ובשנת 1999 נפתחה מגמה להיפ הופ.
מוקדים בעלי עניין במכללה

בנייניה הראשיים של המכללה ממוקמים באזור Back Bay בבוסטון. בניינים נוספים ומעונות סטודנטים פרוסים ברחבי בוסטון. למכללה שלוחה בלוס אנג'לס.
מרכז ההופעות של ברקלי (The Berklee Performance Center) ממוקם במבנה התיאטרון ההיסטורי "Fenway Theater" ובו 1,200 מושבים. המקום מעלה קונצרטים של סטודנטים ובוגרים, מבוצעות בו הקלטות מקצועיות לתקליטים ומתארחות בו הופעות חיצוניות.
ספריית המוזיקה על שם סטן גץ כוללת 32,000 הקלטות, 26,000 ספרים, 22,000 ספרי-תווים, וכ-5,000 הקלטות וידאו ו-DVD.
חברות התקליטים "Heavy Rotation Records" ו-"Jazz Revelation Records" מופעלות על ידי סטודנטים למען סטודנטים ובהן מתפקדים סטודנטים כמפיקים, עורכים וטכנאי הקלטה בהפקות של חבריהם היוצאות לאור באופן מסחרי.
Cafe 939 הוא בית קפה ובמת הופעות חיות המופעלת על ידי סטודנטים למען סטודנטים.
תחנת רדיו אינטרנט בשם (Berklee Internet Radio Network (BIRN ומכללה וירטואלית.
בוגרים > בוגרים נודעים

בין הבוגרים ניתן למנות את:
אנג'אני
ג'ון אברקרומבי
הירומי אוהארה
סטיבן בריי
גארי ברטון
קית' ג'ארט
קווינסי ג'ונס
אל דימיולה
סטיב ואי
ג'ו זאווינול
ג'ו לובאנו
ניק נונן (קארמין)
איימי היידמן (קארמין)
אספרנסה ספולדינג
ג'ון מיונג
לוסיאנה סואוזה
ג'ון סקופילד
מייק פורטנוי
ג'ון פטרוצ'י
דנילו פרז
ביל פריזל
דיאנה קראל
בראד וויטפורד
ג'ון מאייר
בנצה פטר
רמין ג'וואדי
סנט וינסנט
מקיילה ג'יי רודריגז
עד שנת 2008 זכו 61 מבוגרי ברקלי ב-175 פרסי גראמי, הפרס המשמעותי ביותר במוזיקה המודרנית.
בוגרים > בוגרים ישראלים

אלון אולארצ'יק
יהודה עדר
יקי לוי
ארנון פלטי
ז'אן קלוד ג'ונס
עופר פורטוגלי
איריס פורטוגלי
רפי תורן
אלי בנאקוט
יוסי רגב
יוראי אורון
אלברט בגר
אבישי כהן (חצוצרן)
שם טוב לוי
מורדי פרבר
אבנר שטראוס
אילן סאלם
יואב קציר
עמוס עבר הדני
יואב אשד
שלמה יידוב
דניאל קורן
איתי ג'רופי
מיכל רשף
דוקטורים לשם כבוד

דיוק אלינגטון היה הדוקטור לשם כבוד הראשון ב-1971 מאז החלה מסורת של הכתרת דמויות מפתח במוזיקה המודרנית בתואר. בין היתר ניתן התואר לממציא סינטיסייזר מוג, רוברט מוג, ל"מלכת מוזיקת הנשמה" אריתה פרנקלין, לפסנתרן מישל קמילו, למחברת השירים מליסה אתרידג', לזמרת צ'אקה חאן, לזמרים סמוקי רובינסון ופול סיימון ועוד.
קשר עם בית הספר רימון

לבית הספר הישראלי למוזיקה "רימון" יש הסכם עם מכללת ברקלי, לפיו תלמיד ברימון יכול, בכפוף להמלצת מוריו, להמשיך לימודים לתואר בברקלי, תוך הכרה בנקודות זכות שצבר ב"רימון".
הערות שוליים

↑  ראו סקירה של דני קרפל באתר MOOMA
↑  BIRN - Berklee Internet Radio Network
↑  Berklee Online
↑  רשימת בוגרים נודעים בוויקיפדיה האנגלית: (אנ')
↑  פול סיימון יכהן בחבר הנאמנים של מכללת ברקלי למוזיקה, באתר ynet, 18 בדצמבר 2008
↑  ראו Berklee College of Music and Rimon -The Trans-Atlantic Connections
| --- | --- |
בקרת זהויות :  NLI: 987007583667505171  GND: 10366051-3  ISNI: 0000 0001 2224 870X  LCCN: no91009486  MusicBrainz: cfff8fae-3d81-4d7e-bbde-626d9ad7da55  MusicBrainz: a3428ee5-a96e-4e82-9d04-223fd1367f73  MusicBrainz: a0a84e8d-1cc0-4e80-aeea-383834cfe449  NDL: 00948485  VIAF: 144530326   WorldCat (עם VIAF): 144530326 
מבנה כיתות הלימוד של המכללה
מצלמת IP

מצלמת אבטחה אלחוטית חיצונית של חברת Jennov
מצלמת IP (באנגלית: IP Camera) היא סוג של מצלמת וידאו דיגיטלית שממירה את נתוני חיישן הצילום לפורמט דיגיטלי ומשדרת את נתוני תמונה דרך רשת IP מקומית או מרוחקת. חלק ממצלמות ה-IP מכילות בנוסף מערכת הקלטה. ייעודן העיקרי הוא ניטור ומעקב.
במצלמות טלוויזיה במעגל סגור (CCTV), לעומת זאת, אותות הווידאו מועברים על כבלי נחושת באופן אנלוגי. רוב מצלמות ה-IP הן מצלמות רשת, אך המונח "מצלמת IP" חל בדרך כלל רק על אלה שניתן לגשת אליהן ישירות באמצעות חיבור רשת, המשמשות בדרך כלל למעקב.
חלק ממצלמות ה-IP דורשות תמיכה של מקליט וידאו מרכזי (NVR), כדי לתחזק הקלטה בעלת שמע. אחרות מסוגלות לפעול בצורה מבוזרת ללא צורך ב-NVR.
מצודת אל-מסמכ

| --- | --- |

 מידע כללי
 סוג:  מצודה
 מיקום:  ריאד
 מדינה:  ערב הסעודית
 הקמה ובנייה
 תקופת הבנייה:  ?–1865
 תאריך פתיחה רשמי:  1865 
 קואורדינטות:  24°37′52″N 46°42′48″E﻿ / ﻿24.6311°N 46.7133°E﻿ / 24.6311; 46.7133
  (למפת ערב הסעודית מוגדלת) ריאד ג'דה מכה אל-מדינה דמאם בוריידה ח'מיס מושייט איראן כווית עיראק ירדן יש. מצרים סודאן ארי. תימן עומאן איחוד האמיר.  ק. המ. הפ.  ים סוף מצודת אל-מסמכ(למפת ערב הסעודית רגילה) ריאד ג'דה מכה אל-מדינה דמאם בוריידה ח'מיס מושייט איראן כ. עיראק ירדן יש. מצ. סודאן ארי. תימן עומאן איחוד האמיר.  ק. המ. הפ.  ים סוף מצודת אל-מסמכ
 
מצודת אל-מסמכ (בערבית: قصر المصمك, תעתיק מדויק: קצר אלמצמכ) היא מצודה הנמצאת במרכז העיר ריאד בערב הסעודית.
היסטוריה

המצודה נבנתה בסביבות שנת 1865 על ידי הנסיך של ריאד עבד אלרחמן בן צ'בעאן בתקופת שלטונו של בית רשיד בחצי האי ערב. בשנת 1902 יצא ראש בית סעוד עבד אל-עזיז בן עבד א-רחמן בן פיצל אָאל סעוד שהיה אז בגלות בכווית במסע לכיבוש חצי האי ערב. בכוח מצומצם של כ-20 לוחמים הצליח להשתלט על מצודת אל-מסמכ, דבר שהיווה נקודת מפנה - התמיכה והאהדה לבית סעוד עלתה מחדש וכוחו הצבאי והפוליטי התחזק. המצודה הייתה השלב הראשון בכיבוש חצי האי ערב כולו שנמשך במהלך השנים שלאחר מכן. המצודה שימשה את עבד אל-עזיז מכיבושה בשנת 1902 ועד שנת 1938 אז עבר לארמון מוראבע, ארמון הפאר שבנה מחוץ לריאד.
מצעד הפזמונים העברי השנתי

מצעד הפזמונים העברי השנתי היא תחרות שירים בעברית, המשודרת ברדיו בערב ראש השנה מדי שנה, מאז שנת 1963. כיום ישנם שני מצעדי פזמונים עבריים, אחד ברשת ג' של קול ישראל (כאשר בין השנים 1969 ל-1997 שודר המצעד בתוכנית מקום בצמרת) וכיום כאן גימל של תאגיד השידור הישראלי והשני בגלגלצ הפועלת במסגרת גלי צה"ל. תפקידם הוא לסכם את כל מצעדי הפזמונים השבועיים ששודרו בשנה החולפת. במצעד זה משודרים השירים הנבחרים של השנה על פי סדר בחירתם, כשהשיר הזוכה במקום הראשון נקרא "שיר השנה". כמו כן נבחרים הזוכים בכמה קטגוריות קבועות: "זמר השנה", "זמרת השנה", "להקת השנה" או "הרכב השנה" ו"תגלית השנה" או "פריצת השנה". השירים והמבצעים נקבעים על פי בחירת המאזינים ולפעמים גם נותנים משקל לדרוג השירים במצעדים השבועיים במהלך השנה.
היסטוריה

מצעד הפזמונים העברי השנתי (ה'תשכ"ג–ה'תשכ"ט)
מצעד הפזמונים העברי השנתי (ה'תש"ל–ה'תשל"ט)
מצעד הפזמונים העברי השנתי (ה'תש"ם–ה'תשמ"ט)
מצעד הפזמונים העברי השנתי (ה'תש"ן–ה'תשנ"ט)
מצעד הפזמונים העברי השנתי (ה'תש"ס–ה'תשס"ט)
מצעד הפזמונים העברי השנתי (ה'תש"ע–ה'תשע"ט)
מצעד הפזמונים העברי השנתי (ה'תש"ף ואילך)
ראו גם

מצעד הפזמונים הבין-לאומי השנתי
מקום בצמרת (תוכנית רדיו)
מקסים פטרוב

| --- | --- |
אין תמונה חופשית
 לידה:  14 בנובמבר 1965 (בן 58) 
 מדינה:  רוסיה 
 
מקסים ולדימירוביץ' פטרוב (ברוסית: Максим Владимирович Петров; נולד ב-14 בנובמבר 1965) הוא רופא ורוצח סדרתי רוסי. בשנת 2003 הוא נידון למאסר עולם בגין רצח 11 חולים. התקשורת הרוסית כינתה אותו "דוקטור מוות".
הפשעים

בשנים 1997–2000 ביצע פטרוב, שגר באי וסילייבסקי בסנט פטרסבורג 46 מעשי שוד. הוא הגיע לביתם של חולים בגמלאות, ללא אזהרה, ובדרך כלל בבוקר כאשר קרוביהם נסעו לעבודה. פטרוב מדד לחץ דם והודיע למטופל כי יש צורך בזריקה. לאחר הזריקה, הקורבנות איבדו את הכרתם, ופטרוב עזב ולקח איתו דברים שונים. הוא הסיר טבעות ועגילים מהמטופלים, לקח מהם עיטורים ומדליות, מכשירי חשמל ביתיים. לפעמים לעומת זאת פטרוב לקח איתו רק סכום כסף צנוע, שהיה אפילו פחות ממאה רובל. הקורבנות הראשונים לא מתו. הם התעוררו כשפטרוב כבר נעלם מזירת הפשע.
את הרצח הראשון ביצע ב-2 בפברואר 1999 במהלך השוד ה-30. המטופל כבר היה מחוסר הכרה לאחר הזריקה, כשלפתע בתו חזרה הביתה וראתה את הרופא מבצע גנבה. הוא פגע באישה במברג וחנק את החולה. לאחר פרק זה סגנון עבודתו של פטרוב השתנה. הוא הזריק לקורבנות מגוון סמים קטלניים כדי למנוע מהמשטרה לחשוב שהמבצע הוא רופא. פטרוב הצית את בתיהם של קורבנותיו כדי להסתיר את עקבות הפשע. הבחירה בדברים לגנבות הייתה עדיין מגוונת, לעיתים בוצעו רציחות עבור 50 רובל או האוכל של הקורבן מהמקרר. הדברים הגנובים נמצאו מאוחר יותר בדירתו, חלקם הוא כבר הספיק למכור בשוק.
פטרוב מרצה את עונשו בכלא "הברבור הלבן", לשם הועבר ב-2 באוקטובר 2004.
ראו גם

המרטש מאטלנטה
המפלצת מפירנצה
הערות שוליים

↑  https://www.theguardian.com/world/2002/dec/03/russia.nickpatonwalsh
↑  https://lenta.ru/articles/2020/02/22/baddoctor/
↑  https://murderpedia.org/male.P/p/petrov-maxim.htm
מקסים סקאביש

מקסים פטרוביץ' סקאביש (בבלארוסית: Максім Скавыш, ברוסית: Максим Скавыш; נולד ב-13 בנובמבר 1989) הוא כדורגלן בלארוסי המשחק בטורפדו ז'ודינו ובנבחרת בלארוס בעמדת החלוץ.
קריירה

סקאביש התחיל את הקריירה שלו במחלקת הנוער של באטה בוריסוב ובגיל 18 הצטרף לקבוצה הבוגרת. בעונת 2009 רשם את עונת השיא שלו כאשר כבש 12 שערים ב-21 משחקי ליגה ובתום העונה סיימה בוריסוב כאלופת בלארוס. בעונת 2011 התקשה לשחזר את היכולת הטובה שלו וסיים את העונה עם 3 שערי ליגה בלבד. בעונת 2012 הושאל לבאלישה בוברויסק בה שיחק חצי עונה במהלכה עבר לבלטיקה קלינינגרד מליגת המשנה ברוסיה.
בבלטיקה הרשים כאשר הבקיע 3 שערים ב-11 משחקים ובסיום העונה חתם על חוזה רשמי בקבוצה. בקיץ 2015 חזר לבלארוס וחתם בטורפדו ז'ודינו. בעונת 2016 הצליח לחזור לכושר הבקעה וב-13 משחקים הבקיע 7 שערים כאשר רק שני שחקני ליגה כבשו יותר ממנו.
ב-22 ביוני 2016 חתם בהפועל כפר סבא. בינואר 2017 חזר לטורפדו ז'ודינו.
בינואר 2018 חתם בבאטה בוריסוב.
קריירה בינלאומית

בצעירותו סקאביש שיחק עבור הנבחרת הצעירה של בלארוס עימה סיים במקום השלישי באליפות אירופה בכדורגל עד גיל 21 - 2011 ואף השתתף עימה באולימפיאדת לונדון (2012). ב-3 ביוני 2012 ערך את הופעת הבכורה שלו בנבחרת בלארוס בניצחון 0–2 נגד אסטוניה.
הערות שוליים

↑  גל ברקן, ‏החלוץ הבלארוסי מקסים סקאביש חתם בכפר סבא, באתר ONE‏, 22 ביוני 2016
ערך זה הוא קצרמרבנושא כדורגלנים. אתם מוזמנים לתרום לוויקיפדיה ו.
מירנדה סינגס

| --- | --- |

 יוצרים:  קולין באלינג'ר 
 גילום הדמות:  קולין באלינג'ר 
 מידע
 תאריך לידה:  21 בנובמבר 1986 
 מקום לידה:  סנטה ברברה 
 מקצוע:  זמר, יוטיובר, שחקן
 אזרחות:  ארצות הברית 
 
מירנדה סינגס (באנגלית: Miranda Sings, בתרגום חופשי: מירנדה שׁרה) היא דמות אינטרנטית שנוצרה בשנת 2008 על ידי הקומיקאית, שחקנית והיטיוברית האמריקאית קולין באלינגר. באלינגר מציגה את דמותה באופן קומי כאגואיסטית, מוזרה ושונה מנורמת החברה בערוץ היוטיוב שלה. בסרטונים אלו, הדמות האקסצנטרית, נרקיסיסטית אך חביבה שרה ורוקדת באופן גרוע, נותנת מדריכים כושלים, משתפת את הפעילויות היום-יומיות שלה, מדברת על אירועים אקטואליים בהם היא לרוב מביעה חוסר הבנה, משתפת פעולה עם יוטיוברים אחרים, מקריאה דוגמות של מכתבי שנאה שמופנים אליה ברשת בהם היא מגיבה עם אמירתה: "Haters Back Off!" שמשמעותו היא שונאים - להתרחק.
באלינגר יצרה את הדמות כסאטירה על זמרים גרועים אך שחצנים שמאמינים שפרסום הסרטונים שלהם ביוטיוב תוביל אותם לפריצת הדרך בעסקי השעשועים. במרץ 2016, ערוץ היוטיוב של סינגס הגיע לכ-900 מיליון צפיות וכ-6 מיליון רשומים. מירנדה דורגה במקום השביעי באישיויות היוטיוב "הכי פופולרית" על ידי Daily American והערוץ דורג במקום ה-38 של כל הזמנים על ידי NewMedaiRockStars. לדמות יש גם פעילות נוספת ברשת חברתית אחרת.
משנת 2009, בנוסף לסרטוני הרשת שלה, באלינגר הופיעה במופעים חיים בתור הדמות. הופעותיה כוללות את שירתה הגרועה לשירים ידועים, תנועות ריקוד גרועות גם כן בשילוב דיבור לקהל בהקשר סיפורה של הדמות ועברה.
תיאור > סרטוני יוטיוב

משנת 2008, באלינגר (תחילה נשאה לג'ושואה אוונס בשנת 2015 אך התגרשה ממנו באוקטובר 2016 - לכן החזירה את שמה המקורי) פרסמה יותר מ-500 סרטונים בערוץ היוטיוב של מירנדה בהם היא מופיעה בתור הדמות. הדמות היא סאטירה של זמרים גרועים אך שחצנים שמאמינים שפרסום הסרטונים שלהם ביוטיוב תוביל אותם לפריצת הדרך בעסקי השעשועים למרות התגובות השליליות של "שונאים" אשר מגיבים על הסרטונים שלהם. למעשה זוהי סאטירה על אנשים חסרי כישרון בכל מקום. מירנדה היא לכאורה בחורה צעירה אשר לומדת בחינוך ביתי וגרה יחד עם אימה ודודה. היא נרקיסיסטית, ילדותית, ואובססיבית עם תהילת עסקי השעשועים.
בסרטוניה, הדמות מפרסמת קאברים לשירים פופולריים, למרות חוסר הכישרון שלה בשירה, לפעמים אף מפרסמת שירים שהיא כתבה בעצמה (אשר לרוב מופנים לשונאיה), או מפרסמת מדריכים כושלים לאיפור, ריקודים, מנסה מוצרים שונים ועוד.
לעיתים מפרסמת באלינגר סרטוני קאבר יחד עם הדמות, בה היא מדגישה את ההפך המוחלט בין הדמות לבינה - קולין שרה יפה ובדיוק לעומת מירנדה ששרה בזיוף, קולין אשר שרה למען הכיף לעומת מירנדה אשר שרה כדי שתוכל ליהנות מהתהילה, קולין אשר מודעת למראה החיצוני ומטפחת את עצמה לעומת מירנדה אשר תמיד מופיעה עם אודם מוגזם, שיער מקורזל ונוטה להפליץ, לחטט באף ולעשות דברים "מגעילים" דומים.
ההפכים בין שתיהן גורמות לאנשים מסוימים להאמין כי באלינגר עצמה היא בן אדם אחד, וסינגס היא בן אדם שני, ומאמינים כי מירנדה אינה דמות והיא בחורה אמיתית אשר לא יודעת לשיר ולא מודעת לעצמה. מירנדה בתור הדמות רואה את באלינגר כאדם אחר אך באלינגר מדברת לרוב על מירנדה בתור הדמות.
תיאור > השקפת עולם

מירנדה היא נוצרייה אשר מאמינה כי אין להתלבש חשוף, ואין להתנשק או ליצור מגע עד לאירוסין והחתונה. באופן אירוני, היא מפרסמת מדריכים יחד עם בני זוגה (אשר באופן קומי היא משוכנעת כי הם באמת בני זוגה) כיצד להתנשק, להתמזמז ומפרסמת טיפים דומים. מירנדה אינה מודעת לחוסר כישורייה, ולכן חושבת שכל התגובות השליליות נובעות מקנאה כלפיה.
תיאור > תוכנית הטלוויזיה "Haters Back Off"

ב-14 באוקטובר 2016 יצאה לאור תוכנית טלוויזיה של Netflix בה מככבת מירנדה סינגס. התוכנית מצולמת בוונקובר, קנדה. בתור אמא של מירנדה משחקת אנג'לה קינזי, בתור דודה ג'ים משחק סטיב ליטל ובתור חברה הטוב ביותר פטריק, משחק אריק סטוקלן. באלינגר ואחיה הגדול כריס באלינגר כתבו ביחד את התוכנית.
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2015 | פרסי בחירת הנוער | כוכב הרשת הנבחר: קומדיה |  | זכייה |  |
| 2015 | פרסי סטרימי | פרס בחירת הקהל לבדרן השנה |  | מועמדות |  |
| 2015 | פרסי סטרימי | יוצר תוכן: קומדיה |  | מועמדות |  |
| 2015 | פרסי סטרימי | שחקנית |  | זכייה |  |
| 2016 | פרס בחירת הקהל | כוכב יוטיוב אהוב |  | מועמדות |  |
| 2016 | פרסי שורטי | הקומיקאי הטוב ביותר ביוטיוב |  | מועמדות |  |
| 2016 | פרסי סטרימי | פרס בחירת הקהל לתוכנית השנה |  | מועמדות |  |
| 2016 | פרסי סטרימי | יוצר תוכן: קומדיה |  | מועמדות |  |
| 2017 | פרס בחירת הקהל | כוכב יוטיוב אהוב |  | מועמדות |  |
| 2018 | פרסי בחירת הילדים של ניקלודיאון | יוצר יוטיוב מצחיק אהוב |  | מועמדות |  |
| 2018 | פרסי בחירת הנוער | כוכב הרשת הנבחר: קומדיה |  | מועמדות |  |
| 2018 | פרסי סטרימי | שיתוף פעולה | Becoming A Contortionist! (עם סופי דוסי) | מועמדות |  |
| 2019 | פרסי בחירת הילדים של ניקלודיאון | כוכב חברתי אהוב |  | מועמדות |  |
| 2020 | פרסי בחירת הילדים של ניקלודיאון | הכוכבת החברתית האהובה |  | מועמדות |  |
| 2022 | פרסי בחירת הילדים של ניקלודיאון | הכוכבת החברתית האהובה |  | מועמדות |  |
| 2023 | פרסי בחירת הילדים של ניקלודיאון | יוצרת תוכן אהובה |  | מועמדות |  |
הערות שוליים

↑  Katie Atkinson, Here Are the Winners of the 2023 Nickelodeon Kids’ Choice Awards: Complete List, Billboard, ‏2023-03-05 (באנגלית אמריקאית)
| --- | --- |
בקרת זהויות :  MusicBrainz: c0adc38a-660e-4c6f-8c62-fb3ced16a360
מייקרופט (עוזר וירטואלי)

| --- | --- |

 מפתח:  Mycroft AI, Inc. 
 גרסה אחרונה:  21.2.2 (13 בדצמבר 2021) 
 נכתבה בשפות:  Python
 סוג רישיון:  אפאצ'י 2.0 
 קוד מקור:  https://github.com/MycroftAI/mycroft-core 
 mycroft.ai
 
מייקרופט (באנגלית: Mycroft) היא עוזרת וירטואלית המבוססת על תוכנת קוד פתוח ומשתמשת בממשק משתמש בשפה טבעית.   הקוד של מייקרופט היה בעבר במסגרת רישיון copyleft, אבל הוא כעת תחת רישיון פתוח.
מייקרופט נקרא על שמו של מחשב בדיוני מרומן המדע הבדיוני מ-1966 עריצה היא הלבנה שנקרא על שמו של מייקרופט הולמס.
היסטוריה

ההשראה למייקרופט הגיעה כאשר ריאן סיפס וג'ושוע מונטגומרי ביקרו במתחם "makerspace" בקנזס סיטי, שם הם נתקלו בפרויקט עוזר וירטואלי פשוט ובסיסי. הם התעניינו בטכנולוגיה, אבל לא אהבו את חוסר הגמישות שלה.  סיפט ומונטגומרי החליטו לפתח עוזר אישי וירטואלי ללא חששות לפרטיות באמצעות פלטפורמת למידת המכונה שלה בקוד פתוח.
Mycroft AI זכתה במספר פרסים, כולל תחרות KC Launch היוקרתית של Techweek ב-2016  החברה גייסה יותר מ-2.5 מיליון דולר ממשקיעים מוסדיים לפני שהם בחרו להציע מניות של החברה לציבור באמצעות StartEngine, פלטפורמת מימון המונים.
תוכנה > זיהוי קולי של מייקרופט

מייקרופט מספקת תוכנה חינמית עבור זיהוי קולי.
תוכנה > Wake Word

מייקרופט מבצעת איתור מילות מפתח (Wake Word), באמצעות מנוע ה- Precise Wake Word שלה. לפני ש-Precise הפך למנוע Wake Word ברירת המחדל, Mycroft השתמשה ב-PocketSphinx.
תוכנה > Speech to text

Mycroft משתפת פעולה עם Common Voice Project של חברת Mozilla כדי לפתח את מערכת זיהוי הדיבור שלה.